विशेष पतिनिधि नई दिल्ली। मुंबई आतंकी हमले की साजिश रचने वालों के खिलाफ बार बार सबूत मुहैया कराये जाने के बावजूद पाकिस्तान की ओर से कोई कार्रवाई नहीं की गई लेकिन राष्ट्रीय जांच एजेंसी (एनआईए) को आज उस समय भारी सफलता मिली, जब इंटरपोल ने मुंबई आतंकी हमले की साजिश रचने और उसे अंजाम देने में कथित भूमिका निभाने वाले पांच पाकिस्तानी नागरिकों के खिलाफ गिरफ्तारी के अंतरराष्ट्रीय वारंट जारी कर दिये। खुफिया सूत्रों ने बताया कि जिन पाकिस्तानी नागरिकें के खिलाफ रेड कार्नर नोटिस हैं, उनमें पाकिस्तानी सेना के दो मेजर भी शामिल हैं। लश्कर ए तय्यबा के आंतकवादी डेविड कोलमैन हेडली की मुंबई हमले में भूमिका की जांच कर रही एनआईए ने दिल्ली के अतिरिक्त सत्र न्यायाधीश का दरवाजा खटखटाया था, जिसने पांचों पाकिस्तानियों के खिलाफ गैर जमानती वारंट जारी किये हैं। सूत्रों ने बताया कि जिन पाकिस्तानी नागरिकों के खिलाफ इंटरपोल ने नोटिस जारी किये हैं, उनमें इलयास कश्मीरी, मेजर समीर अली, मेजर इकबाल, अब्दुर्रहमान हाशिम उर्फ पाशा और साजिद मजीद उर्फ साजिद मीर शामिल हैं। भारत के आग्रह पर इंटरपोल ने गिरफ्तारी के नोटिस जारी किये। भारत के आग्रह पर इंटरपोल ने लश्कर के संस्थापक आतंकवादी हाफिज सईद और उसके नजदीकी सहयोगियों जकी उर रहमान लखवी और मुहम्मद रमाधान मुहम्मद सिददीकी उर्फ अबू हमजा के खिलाफ पहले ही रेड कार्नर नोटिस जारी किये थे। सूत्रों ने बताया कि इस साल जून में अमेरिका में हेडली से पूछताछ करने गये एनआईए के दल द्वारा जांच रपट सौंपने के बाद अदालत ने पांचों पाकिस्तानियों के खिलाफ गैर जमानती वारंट जारी किये हैं। इस बीच गृह मंत्रालय के सूत्रों ने बताया कि भारत ने मुंबई आतंकी हमले के सिलसिले में पाकिस्तान को कई दस्तावेज (डोजियर) सौंपे हैं, जिनमें इन पांचों पाकिस्तानी नागरिकों के नाम हैं। हेडली ने मुंबई पर हमला करने वाले आतंकवादियों को निर्देश देने वाले लोगों की आवाज को पहचानने में एनआईए के अधिकारियों की मदद की थी। उन्होंने बताया कि निर्देश देने वालों में अबू हमजा का नाम शामिल है, जिसने बेंगलूर स्थित भारतीय विज्ञान संस्थान पर हमला किया था और मुंबई हमले का भी प्रमुख साजिशकर्ता था। हेडली ने लश्कर के एक अन्य शीर्ष आतंकवादी साजिद माजिद की भी पहचान की है, जिसने आतंकवादियों को चाबड हाउस पर हमला करने का निर्देश देते हुए कहा था कि कोई भी इस्राइली जिन्दा नहीं बचना चाहिए।
 
विशेष पतिनिधि नई दिल्ली। मुंबई आतंकी हमले की साजिश रचने वालों के खिलाफ बार बार सबूत मुहैया कराये जाने के बावजूद पाकिस्तान की ओर से कोई कार्रवाई नहीं की गई लेकिन राष्ट्रीय जांच एजेंसी को आज उस समय भारी सफलता मिली, जब इंटरपोल ने मुंबई आतंकी हमले की साजिश रचने और उसे अंजाम देने में कथित भूमिका निभाने वाले पांच पाकिस्तानी नागरिकों के खिलाफ गिरफ्तारी के अंतरराष्ट्रीय वारंट जारी कर दिये। खुफिया सूत्रों ने बताया कि जिन पाकिस्तानी नागरिकें के खिलाफ रेड कार्नर नोटिस हैं, उनमें पाकिस्तानी सेना के दो मेजर भी शामिल हैं। लश्कर ए तय्यबा के आंतकवादी डेविड कोलमैन हेडली की मुंबई हमले में भूमिका की जांच कर रही एनआईए ने दिल्ली के अतिरिक्त सत्र न्यायाधीश का दरवाजा खटखटाया था, जिसने पांचों पाकिस्तानियों के खिलाफ गैर जमानती वारंट जारी किये हैं। सूत्रों ने बताया कि जिन पाकिस्तानी नागरिकों के खिलाफ इंटरपोल ने नोटिस जारी किये हैं, उनमें इलयास कश्मीरी, मेजर समीर अली, मेजर इकबाल, अब्दुर्रहमान हाशिम उर्फ पाशा और साजिद मजीद उर्फ साजिद मीर शामिल हैं। भारत के आग्रह पर इंटरपोल ने गिरफ्तारी के नोटिस जारी किये। भारत के आग्रह पर इंटरपोल ने लश्कर के संस्थापक आतंकवादी हाफिज सईद और उसके नजदीकी सहयोगियों जकी उर रहमान लखवी और मुहम्मद रमाधान मुहम्मद सिददीकी उर्फ अबू हमजा के खिलाफ पहले ही रेड कार्नर नोटिस जारी किये थे। सूत्रों ने बताया कि इस साल जून में अमेरिका में हेडली से पूछताछ करने गये एनआईए के दल द्वारा जांच रपट सौंपने के बाद अदालत ने पांचों पाकिस्तानियों के खिलाफ गैर जमानती वारंट जारी किये हैं। इस बीच गृह मंत्रालय के सूत्रों ने बताया कि भारत ने मुंबई आतंकी हमले के सिलसिले में पाकिस्तान को कई दस्तावेज सौंपे हैं, जिनमें इन पांचों पाकिस्तानी नागरिकों के नाम हैं। हेडली ने मुंबई पर हमला करने वाले आतंकवादियों को निर्देश देने वाले लोगों की आवाज को पहचानने में एनआईए के अधिकारियों की मदद की थी। उन्होंने बताया कि निर्देश देने वालों में अबू हमजा का नाम शामिल है, जिसने बेंगलूर स्थित भारतीय विज्ञान संस्थान पर हमला किया था और मुंबई हमले का भी प्रमुख साजिशकर्ता था। हेडली ने लश्कर के एक अन्य शीर्ष आतंकवादी साजिद माजिद की भी पहचान की है, जिसने आतंकवादियों को चाबड हाउस पर हमला करने का निर्देश देते हुए कहा था कि कोई भी इस्राइली जिन्दा नहीं बचना चाहिए।